Diari Oficial de la Generalitat Valenciana


Sumari del DOGV 3532, del 06-07-1999 (1999/6309)

Informació pública del Programa d'Actuació Aïllada (PAA) per a la zona carrer de la Marjal en la carretera de les Marines.
--------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6309


Organisme emissor
:   Construcciones Blauverd SL

Tipus de document
:   Anunci

Informació pública del Programa d'Actuació Aïllada (PAA) per a la zona carrer de la Marjal en la carretera de les Marines. [1999/M6309]
  
La mercantil Construcciones Blauverd, SL ha formulat Programa d'Actuació Aïllada (PAA) per a la Zona Carrer de la Marjal en la Carretera de les Marines, al qual acompanyen alternativa tècnica del programa, projecte de modificació puntual del Pla General d'Ordenació Urbana, projecte de reparcel·lació - cessions de propietari únic, i projecte d'urbanització, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV nº 2.394, de 24 de novembre de 1994).
  
En aplicació del que estableix l'article 46.3 de la LRAU, procedeix sotmetre el mencionat programa, amb tota la documentació annexa, a informació pública per un termini de 20 dies hàbils, comptats a partir del següent dia a la publicació d'aquest anunci en el Diari Oficial de la Generalitat Valenciana.
  
Es fa constar que, durant el dit termini els interessats en aquest procediment podran formular qualssevol al·legacions que els convinguen segons dret, així com altres alternatives tècniques; en aquest cas es presentarà una caució d'1.000.000 de pessetes. Aquesta pròrroga es publicarà al tauler d'edictes d'aquest Ajuntament, i es comunicarà a aquelles personas que hagueren presentat proposicions juridicoeconòmiques.
  
La referida documentació i l'expedient administratiu podran ser consultats als locals de l'Ajuntament de Dénia (Servei d'Urbanisme), situats a la plaça de la Constitució número 10, 03261 Dénia (Alacant), els dies hàbils de 09.00 a 13.00 hores.
  
Les al·legacions que, si escau, foren formulades, seran presentades davant l'Ajuntament de Dénia, dirigides al Servei d'Urbanisme.
  
Els propietaris i titulars de drets afectats per la reparcel·lació forçosa estan obligats a exhibir els títols que posseïsquen i declarar les situacions jurídiques que coneguen i afecten les seues finques.
  
Per últim, mitjançant aquest anunci, segons el que disposa l'article 46, paràgrafs quart i cinqué de l'esmentada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat. Durant aquest termini podran formular-se les referides proposicions en l'Ajuntament de Dénia, en horari de 09.00 a 13.00 hores. Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediatament posterior, tindrà lloc l'acte l'obertura de pliques en l'Ajuntament de Dénia.